หุ้นปิดร่วง 13.48 จุด กังวลเศรษฐกิจโลก ขาดปัจจัยใหม่หนุน
นักลงทุนขายหุ้นเตรียมเงินรอซื้อ AWC ของเจ้าสัว"เจริญ" กองทุนเทกว่า 3 พันล้านบาท รายย่อยเคาะขวา 2.5 พันล้าน
19 ก.ย. 2562

นักลงทุนขายหุ้นเตรียมเงินรอซื้อ AWC ของเจ้าสัว"เจริญ" กองทุนเทกว่า 3 พันล้านบาท รายย่อยเคาะขวา 2.5 พันล้าน
หุ้นไทยวันที่ 19 ก.ย.62 ดัชนีปิดตลาดที่ระดับ 1,640.66 จุด ลดลง 13.48 จุด (-0.81%) มูลค่าการซื้อขาย 57,286.44 ล้านบาท
นักลงทุนสถาบันขายหนัก 3,126.87 ล้านบาท ขณะที่อีก 3 กลุ่มซื้อสุทธิ รายย่อยซื้อ 2,564.68 ล้านบาท พอร์ตบริษัทหลักทรัพย์ ซื้อ 164.66 ล้านบาท ต่างชาติ ซื้อ 397.54 ล้านบาท
น.ส.ธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) กล่าวว่า ตลาดหุ้นไทยปรับตัวลงแย่กว่าที่คาดการณ์ไว้ จากแรงขายทำกำไรที่เข้ามาในหุ้นขนาดใหญ่ที่ต่างก็ปรับตัวลงมาก ซึ่งมองว่านักลงทุนยังกังวลเศรษฐกิจโลก อีกทั้งไม่มีปัจจัยใหม่เข้ามาหนุนด้วย
นอกจากนี้ ยังมีนักลงทุนบางส่วนต้องการขายหุ้นเพื่อที่จะเตรียมเงินไว้เพื่อไปจองซื้อหุ้นไอพีโอของบริษัท แอสเสท เวิรด์ คอร์ป (AWC) ซึ่งเป็นหุ้นขนาดใหญ่ และได้รับความสนใจจากนักลงทุนด้วยแนวโน้มการลงทุนในวันพรุ่งนี้ (20 ก.ย.) น.ส.ธีรดา กล่าวว่า ตลาดหุ้นไทยคงจะแกว่งไซด์เวย์แบบเหงา ๆ โดยมีแนวรับ 1,630 จุด ส่วนแนวต้าน 1,650 จุด
5 หลักทรัพย์ที่มีมูลค่าการซื้อขายสูงสุด 
ADVANC มูลค่าการซื้อขาย 2,437.55 ล้านบาท ปิดที่ 224.00 บาท ลดลง 5 บาท
BBL มูลค่าการซื้อขาย 2,216.71 ล้านบาท ปิดที่ 179.50 บาท เพิ่มขึ้น 3 บาท
PTT มูลค่าการซื้อขาย 2,112.37 ล้านบาท ปิดที่ 45.25 บาท ลดลง 0.50 บาท
PTTGC มูลค่าการซื้อขาย 1,788.75 ล้านบาท ปิดที่ 52.75 บาท ลดลง 1 บาท
INTUCH มูลค่าการซื้อขาย 1,766.69 ล้านบาท ปิดที่ 66.50 บาท ลดลง 1 บาท